Neuvoston direktiivi 68/192/ETY, annettu 5 päivänä huhtikuuta 1968, toisen jäsenvaltion alueelle sijoittautuneiden maanviljelijöiden, jotka ovat toisen jäsenvaltion kansalaisia, oikeudesta saada erimuotoisia luottoja



Virallinen lehti nro L 093 , 17/04/1968 s. 0013 - 0014

Suomenk. erityispainos Alue 6 Nide 1 s. 0062

Tanskank. erityispainos: Sarja I Alue 1968(I) s. 0089

Ruotsink. erityispainos Alue 6 Nide 1 s. 0062

Englannink. erityispainos: Sarja I Alue 1968(I) s. 0091

Kreikank. erityispainos: Luku 06 Nide 1 s. 0085

Espanjank. erityispainos: Luku 06 Nide 1 s. 0084

Portugalink. erityispainos: Luku 06 Nide 1 s. 0084



NEUVOSTON DIREKTIIVI, annettu 5 päivänä huhtikuuta 1968, toisen jäsenvaltion alueelle sijoittautuneiden maanviljelijöiden, jotka ovat toisen jäsenvaltion kansalaisia, oikeudesta saada erimuotoisia luottoja (68/192/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon sijoittautumisvapauden rajoitusten poistamiseksi annetun yleisen toimintaohjelman (1) ja erityisesti sen IV osaston F jakson 4 alakohdan, ottaa huomioon komission ehdotuksen, ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että sijoittautumisvapauden rajoitusten poistamiseksi annettuun yleiseen toimintaohjelmaan sisältyy erityinen aikataulu tämän vapauden saavuttamiseksi maataloustaloudessa, ja siinä otetaan huomioon maataloustoimintojen erityisluonne; tämän aikataulun neljänteen toimenpiteiden sarjaan kuuluu, että kolmannen vaiheen alussa jokaisen jäsenvaltion on huolehdittava, että maanviljelijöillä, jotka ovat toisen jäsenvaltion kansalaisia, on mahdollisuus saada erimuotoisia luottoja samoin ehdoin kuin omilla kansalaisilla, tämä direktiivi koskee ainoastaan luottoja, toisin sanoen takaisin maksettavia lainoja eikä avustuksia tai rahallisia tukia, joita ei tarvitse maksaa takaisin täysimääräisinä, koska näiden vapauttaminen tapahtuu yleisohjelman mukaisesti myöhemmin, korkotuen sisältyessä lainaan on kuitenkin käytännössä vaikea erottaa itse lainaa ja korkotukea toisistaan ja tämä luottomuoto on siten sisällytettävä tämän direktiivin alaan, edunsaajat, joita tarkoitetaan yksityiskohtaisista säännöksistä sijoittautumisvapauden saavuttamiseksi maataloudessa jäsenvaltion alueella keskeytymättä kahden vuoden ajan palkattuina maataloustyöntekijöinä työskennelleiden muiden jäsenvaltion kansalaisten osalta 2 päivänä huhtikuuta 1963 annetussa neuvoston direktiivissä (4), ja edunsaajat, joita tarkoitetaan yksityiskohtaisista säännöksistä vapauden saavuttamiseksi sijoittautua hylätyille tai yli kahden vuoden ajan viljelemättömille tiloille 2 päivänä huhtikuuta 1963 annetussa neuvoston direktiivissä (5), saavat jo saman kohtelun luoton saatavuuden osalta kuin kyseisen jäsenmaan kansalaiset;ON ANTANUT TÄMÄN DIREKTIIVIN: 1 artikla Jäsenvaltioiden on jäljempänä olevien säännösten mukaisesti poistettava itsenäisinä maataloudenharjoittajina toimivien tai tällaista toimintaa varten sinne sijoittautuneiden muiden jäsenvaltioiden kansalaisten ja yhtiöiden tai yritysten, jäljempänä "edunsaajat", osalta kaikki erilaisten luottomuotojen saatavuutta koskevat rajoitukset. 2 artikla 1. Tämän direktiivin säännöksiä sovellettaessa "luoton saatavuudella" tarkoitetaan: edunsaajien oikeutta saada takaisinmaksettavia lainoja, mukaan lukien kaikki korkotuetut lainat, samoin ehdoin kuin sen valtion kansalaiset, johon he ovat asettuneet, erityisesti määrän, korkoprosentin ja laina-ajan ja luotonantajan vaatiman vakuuden suhteen. 2. Tässä direktiivissä "maataloustoiminnalla" tarkoitetaan: - sijoittautumisvapauden rajoitusten poistamiseksi annetun yleisen toimintaohjelman liitteeseen V sisältyviä toimintoja (YK:n toimialaluokituksen (6) pääryhmästä 01 maatalous) ja erityisesti: a) yleismaanviljelyä mukaan lukien viininviljely, hedelmien, pähkinöiden, siementen, vihannesten ja kukkien ja koristekasvien viljelyä, sekä avomaalla että kasvihuoneessa, b) karjan, siipikarjan, kanien, turkis- tai muiden eläinten ja mehiläisten kasvattamista, lihan, maidon, villan, nahkojen ja turkisten, munien, hunajan tuotantoa sekä - metsänhakkuuta, metsämaiden kaupallista hyväksikäyttöä ja metsänistutusta ja uudelleenmetsitystä, milloin tällaisia toimenpiteitä suoritetaan aputoimintana, eivätkä ne ole ristiriidassa jäsenvaltion sisäisen lainsäädännön ja erityisesti maaperän hyväksikäyttöä koskevien suunnitelmien kanssa. 3 artikla 1. Jäsenvaltioiden on poistettava etenkin rajoitukset, jotka: - lain, asetuksen tai hallinnollisen määräyksen säännöksiin perustuen estävät edunsaajaa saamasta erimuotoisia luottoja tai asettavat sellaiselle erityisehtoja ja - hallinnollisista käytännöistä johtuen merkitsevät, että edunsaajia syrjitään erimuotoisten luottojen saamisessa omiin kansalaisiin verrattuna. Jäsenvaltioiden tulee lisäksi kansallisen lainsäädäntönsä mukaisesti vastata siitä, että luotonantajan ominaisuuksista riippumatta edunsaajien syrjintä vältetään. 2. Poistettaviin rajoituksiin on kuuluttava etenkin sellaiset, joilla seuraavilla tavoilla estetään tai rajoitetaan edunsaajia saamasta erimuotoisia lainoja samoin ehdoin kuin jäsenvaltion omat kansalaiset: Ranskassa: - määräys, jonka mukaan lainaa tilanperustamista varten voidaan myöntää vain Ranskan kansalaisille (15 päivänä heinäkuuta 1965 annetun "décret"-säädöksen n:o 65-576 11 artikla), - määräys, jonka mukaan lainaa nuorille viljelijöille voidaan myöntää vain Ranskan kansalaisille ("Code rural" -nimisen säädöksen 666 artikla ja 15 heinäkuuta 1965 annetun "décret"-säädöksen n:o 65-577 2 artiklan 2 kohdan a alakohta) ja - rajoitukset, jotka voivat johtua "Caisse nationale du crédit agricole" -nimisissä ohjeissa annetuista "Code rural" -nimisen säädöksen 686 artiklassa tarkoitettujen lainojen myöntämistä koskevista määräyksistä. 4 artikla Jäsenvaltio ei saa myöntää toiseen jäsenvaltioon sijoittautumista varten tai siitä johtuen kansalaisilleen suoraa tai välillistä avustusta, mukaan lukien erityisesti jokainen lainan muodossa annettava avustus, joka saattaisi aiheuttaa sijoittautumisen edellytysten vääristymistä vastaanottajavaltiossa. 5 artikla Jäsenvaltioiden on toteutettava tämän direktiivin noudattamisen edellyttämät toimenpiteet kuuden kuukauden kuluessa sen tiedoksi antamisesta ja ilmoitettava tästä viipymättä komissiolle. 6 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä huhtikuuta 1968. Neuvoston puolesta Puheenjohtaja M. COUVE de MURVILLE (1) EYVL N:o 2, 15.1.1962, s. 36/62 (2) EYVL N:o 207, 5.11.1966, s. 3474/66 (3) EYVL N:o 17, 28.1.1967, s. 279/67 (4) EYVL N:o 62, 20.4.1963, s. 1323/63 (5) EYVL N:o 62, 20.4.1963, s. 1326/63 (6) YK:n tilastotoimisto Statistical Papers, Series M, N:o 4, Rev 1, (New York 1958)